Durham (Ingelân)

De stêd Durham is it haadplak fan it bestjoerlike gebiet Durham, yn het Ingelske greefskip Durham.

De stêd is bekend om de Katedraal fan Durham, boud tusken 1093 en 1133. De katedraal is de sit fan de biskop fan Durham, ien fan de meast wichtige persoanen yn de Anglikaanske Tsjerke. De katedraal hat relikwyen fan trije hilligen: Beda, Kutbert fan Lindisfarne en Oswald fan Northumbria.

Njonken de katedraal, ek oan de rivier Wear, stiet Kastiel Durham. Dit 11e-iuwske kastiel waard koart nei de Normandyske oermastering fan Ingelân set om de biskop te ferdigenjen.

De katedraal en it kastiel steane beide op de Wrâlderfgoedlist fan UNESCO. 

De Universiteit fan Durham waard yn 1832 stifte en wie de tredde universiteit fan Ingelân, nei dy fan Oxford en Cambridge.

Bekende (eardere) ynwenners fan Durham binne de Britske âld-premier Tony Blair en âld-minister Mo Mowlam, earste premier fan Sierra Leöane, Milton Margai, komyk Rowan Atkinson en fuotbalinternational en -coach Bobby Robson.

 Berne yn Durham 
 Granville Sharp (1735–1813), foar ôfskaffing slavernij
 Elizabeth Barrett Browning (1806-1861), dichteresse
 Eric Idle (1943), akteur en komyk, Monty Python-lid
 Trevor Horn (1949), muzykprodusint
 Gem Archer (1966), gitarist by Oasis en Beady Eye
 De Whisky Priests, Ingelske Folkrock-Band
 Andrew Pearce (1975), komponist en dirigint

Partnerstêd
 Banská Bystrica (Slowakije), sûnt 1967


Kategory:Plak yn Ingelân